**ΑΝΑΡΤΗΤΕΟ ΣΤΟ ΔΙΑΔΙΚΤΥΟ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ KAI ΘΡΗΣΚΕΥΜΑΤΩΝ  ΠΕΡ. Δ/ΝΣΗ Π&Δ ΕΚΠ/ΣΗΣ ΚΕΝΤΡ. ΜΑΚΕΔΟΝΙΑΣ  Δ/ΝΣΗ Δ.Ε. ΗΜΑΘΙΑΣ **2ο ΓΕΝΙΚΟ ΛΥΚΕΙΟ ΒΕΡΟΙΑΣ**  |  |  | | --- | --- | | Ταχ. Δ/νση:  Πληροφορίες: | Ρωμανίας και Ρίτσου 1,  59132 Βέροια  Κωνσταντίνος Σταύρογλου | | Τηλέφωνο:  e-mail: | 23310 29001  mail@2lyk-veroias.ima.sch.gr | |  |  | | Email: | mail@2lyk-veroias.ima.sch.gr | |

Αριθμ. Πρωτ: 27/30-1-2023

Προς : **Δ.Δ.Ε ΗΜΑΘΙΑΣ**

ΚΟΙΝΟΠΟΙΗΣΗ**:**

***ΓΡΑΦΕΙΑ ΓΕΝΙΚΟΥ ΤΟΥΡΙΣΜΟΥ***

**Θέμα : «Πρόσκληση κατάθεσης προσφοράς για 4ήμερη εκδρομή για ΑΘΗΝΑ»**

Το **2ο Γενικό Λύκειο Βέροιας** ζητά κατάθεση προσφορών για πραγματοποίηση τετραήμερης εκπαιδευτικής εκδρομής στην **Αθήνα**  σύμφωνα με τα άρθρα 2,3,14 και 15 της Υ.Α. 20883/ΓΔ4/12-02-2020, (ΦΕΚ 456/τ.Β/13-2-2020). Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου. Παρακαλούμε να μας αποστείλετε προσφορά με ημιδιατροφή για 2 μέρες **έως την ΠΑΡΑΣΚΕΥΗ 3/2/2023**   **και ώρα 13.00.** Η 4ήμερη εκδρομή θα πραγματοποιηθεί από τις **12-3-23 μέχρι 15-3-23** και θα συμμετέχουν **81 μαθητές/τριες** της Β΄ τάξης (71 του 2ου ΓΕΛ Βέροιας και 10 των ΛΤ Ριζωμάτων), οι οποίοι θα συνοδεύονται από πέντε **(5) καθηγητές/τριες** και θα ακολουθήσουν το παρακάτω πρόγραμμα :

1) **ΚΥΡΙΑΚΗ**  **12/3** αναχώρηση από Βέροια στις 7.30 π.μ. και άφιξη στην Αθήνα με ημίωρες στάσεις έξω από τη Λάρισα και τη Λαμία. Επίσκεψη στο ΑΤΤΙΚΟ ΠΑΡΚΟ. Άφιξη στο ξενοδοχείο-ξεκούραση- έξοδος για φαγητό.

2) **ΔΕΥΤΕΡΑ** **13/3** επίσκεψη- ξενάγηση στον αρχαιολογικό χώρο και στο μουσείο της Ακρόπολης. Περιήγηση σε Πλάκα, Μοναστηράκι, Θησείο.

3) **ΤΡΙΤΗ 14/3** επίσκεψη στο Αρχαιολογικό Μουσείο, μουσείο ψευδαισθήσεων ή Πλανητάριο, Ίδρυμα ΣΤΑΥΡΟΣ ΝΙΑΡΧΟΣ.

4)  **ΤΕΤΑΡΤΗ 15/3** αναχώρηση από την Αθήνα για Βέροια, με ημίωρες στάσεις έξω από τη Λαμία και τη Λάρισα.

**Καθημερινά θα πραγματοποιείται βραδινή έξοδος**.

Τα μεταφορικά μέσα που θα χρησιμοποιηθούν είναι **δύο (2) λεωφορεία** που θα εξασφαλίζουν την άνετη και ασφαλή μεταφορά των μαθητών, η κατηγορία καταλύματος πρέπει να είναι **ΤΕΣΣΑΡΩΝ ΑΣΤΕΡΩΝ ή και ανώτερη**. Οι επιπρόσθετες απαιτήσεις του σχολείου αφορούν την άνετη και ασφαλή τακτοποίηση των μαθητών **σε τρίκλινα δωμάτια και των συνοδών καθηγητών σε μονόκλινα με ημιδιατροφή για 2 μέρες. Επίσης:**

1. **Δικαίωμα συμμετοχής:** Δικαίωμα συμμετοχής στο διαγωνισμό έχουν όλα τα ταξιδιωτικά γραφεία.

**2. Σύνταξη και υποβολή προσφορών:** Οι προσφορές υποβάλλονται στο ενδιαφερόμενο σχολείο, σε κλειστό φάκελο. Με κάθε προσφορά από το ταξιδιωτικό γραφείο κατατίθεται απαραιτήτως και υπεύθυνη δήλωση ότι διαθέτει ειδικό σήμα λειτουργίας, το οποίο βρίσκεται σε ισχύ. Στην προσφορά υποχρεωτικά θα καταγράφονται επίσης η Υποχρεωτική Ασφάλιση Ευθύνης Διοργανωτή, σύμφωνα με την κείμενη νομοθεσία, η τελική συνολική τιμή της προφοράς και η επιβάρυνση ανά μαθητή.

**3. Αξιολόγηση προσφορών:** Η αξιολόγηση των προσφορών πραγματοποιείται σε μια φάση που περιλαμβάνει τα παρακάτω επιμέρους στάδια:

1. Παραλαβή των φακέλων και αποσφράγιση προσφορών
2. Έλεγχος
3. Αξιολόγηση οικονομικής προσφοράς
4. Επιλογή αναδόχου

Οι προσφορές δεν πρέπει να έχουν ξυσίματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη ή μονογραμμένη από τον προσφέροντα. Η προσφορά θα απορρίπτεται, εάν σ΄ αυτήν υπάρχουν διορθώσεις που την καθιστούν ασαφή, κατά την κρίση του οργάνου αξιολόγησης των προσφορών. Όσοι ενδιαφέρονται να λάβουν μέρος μπορούν να υποβάλουν τις προσφορές τους, σύμφωνα με τους παρακάτω τρόπους:

α) προσωπικά ή με εκπρόσωπο στο ενδιαφερόμενο σχολείο

β) με συστημένη ταχυδρομική επιστολή που θα απευθύνεται στο ενδιαφερόμενο σχολείο

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και αν η καθυστέρηση οφείλεται σε οποιαδήποτε αιτία του ταχυδρομείου, των διανομέων, των μέσων συγκοινωνίας.

**4** Επιπλέον ζητάμε τη διάθεση δύο (2) δωρεάν συμμετοχές μαθητών.

1. **Επιλογή αναδόχου**

Για την αξιολόγηση των προσφορών και την επιλογή της πλέον συμφέρουσας από οικονομική άποψη προσφοράς, συγκροτείται Επιτροπή, με Πράξη του Διευθυντή/ντριας του σχολείου, η οποία αποτελείται από τον ίδιο, ως Πρόεδρο, δύο (2) συνοδούς- εκπαιδευτικούς, που ορίζονται από το Σύλλογο των Διδασκόντων Καθηγητών, έναν (1) εκπρόσωπο του Συλλόγου Γονέων και Κηδεμόνων και από εκπροσώπους του 15μελους Μαθητικού Συμβουλίου ή των 5μελών Συμβουλίων των Μαθητικών Κοινοτήτων που θα λάβουν μέρος στην μετακίνηση, οι οποίοι εκπροσωπούνται με μία (1) ψήφο. Η Επιτροπή έχει την αρμοδιότητα και ευθύνη επιλογής του ταξιδιωτικού γραφείου που θα πραγματοποιήσει την εκδρομή –μετακίνηση. Το κριτήριο επιλογής δεν θα είναι αποκλειστικά η χαμηλότερη τιμή, αλλά και η ποιότητα των προσφερόμενων υπηρεσιών. Προσφορές που δεν πληρούν όλους τους όρους δεν θα γίνουν δεκτές.

Η επιλογή του ταξιδιωτικού γραφείου καταγράφεται στο πρακτικό που συντάσσεται και στο οποίο αναφέρονται με σαφήνεια τα κριτήρια επιλογής. Το εν λόγω πρακτικό, εφόσον ζητηθεί, κοινοποιείται από το Διευθυντή/ντρια του σχολείου σε κάθε συμμετέχοντα ή/και έχοντα νόμιμο δικαίωμα να ενημερωθεί, ο οποίος μπορεί να υποβάλει ένσταση κατά της επιλογής εντός δύο (2) ημερών από τη σύνταξη του πρακτικού επιλογής. Μετά την αξιολόγηση των προσφορών και την εξέταση των ενδεχόμενων ενστάσεων, γίνεται η τελική επιλογή του ταξιδιωτικού γραφείου και το σχολείο συντάσσει σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία, που υπογράφεται από τα συμβαλλόμενα μέρη. Στη σύμβαση περιλαμβάνονται απαραιτήτως τα εξής:

i. Το εγκεκριμένο από το Σύλλογο Διδασκόντων Καθηγητών αναλυτικό πρόγραμμα της εκδρομής.

ii. Το όνομα του ξενοδοχείου, η κατηγορία του, ο αριθμός δωματίων και κλινών και οι παρεχόμενες από αυτό υπηρεσίες.

iii. Η Ασφάλεια αστικής επαγγελματικής ευθύνης.

iv. Το συνολικό κόστος της εκδρομής και κόστος ανά μαθητή.

v. Οι Γενικοί Όροι συμμετοχής στην εκδρομή.

Το σχολείο υποχρεούται να αναρτά στον πίνακα ανακοινώσεων και στην ιστοσελίδα του τις προσφορές των τουριστικών γραφείων, τη σύμβαση οργανωμένου ταξιδιού που υπογράφτηκε, καθώς και τον αριθμό του ασφαλιστηρίου συμβολαίου επαγγελματικής ευθύνης.

|  |  |
| --- | --- |
|  | **Ο Διευθυντής**  **Κωνσταντίνος Σταύρογλου** |